Okresná prokuratúra Dunajská Streda 
Nám. sv. Štefana 1, 929 21 Dunajská Streda 1

Sp. zn. : 2 Pv 340/13/2201	Dunajská Streda, 24.1.2014
EEČ : 2-16-17-2014

U Z N E S E N I E

Trestná vec:	obvinený XXXXX  
Prečin:	

Rozhodol: 	prokurátor Okresnej prokuratúry Dunajská Streda
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
a
poškodenou:
1.	XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 300,00 € 
b.	Peňažná suma určená na všeobecne prospešné účely: 150,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
realizované policajtom Odbor kriminalnej policie - vyšetrovania pod spisovou značkou XXXXX
           dňa 16. decembra 2012 o 20.24 hod. viedol osobné motorové vozidlo zn. Škoda Fábia, XXXXX ťahané lanom za vozidlom zn. XXXXX XXXXX vedeným vodičom XXXXX, po ceste III/5728 v smere od obce Lehnice Sása na obec Oľdza, okres Dunajská Streda, kde v km 2,2, v pravotočivej zákrute nevenoval dostatočnú pozornosť riadeniu vozidla a prešiel do protismernej časti cesty, kde sa čelne zrazil s vozidlom zn. XXXXX, idúcim v smere od obce Oľdza, vedeným poškodenou XXXXX, následkom čoho poškodená XXXXX utrpela zlomeninu dvoch rebier, prasklinu členkovej kosti vpravo, tržnú ranu na hlave a pomliaždenie kolena  vpravo  s dobou liečenia 8 týždňov podľa odborného vyjadrenia a jej spolujazdkyňa vo vozidle VW Fox maloletá XXXXX utrpela ľahký otras mozgu, pomliaždeniny hrudnej steny a odreniny tváre s dobou liečenia od 16.12.2012 do 4.1.2013, podľa odborného vyjadrenia,  

Odôvodnenie: 
Uznesením policajta - vyšetrovateľa Okresného riaditeľstva Policajného zboru, Úradu justičnej a kriminálnej polície Dunajská Streda ČVS: XXXXX zo dňa 5.9.2013 bolo XXXXX vznesené obvinenie za prečin ublíženia na zdraví podľa § 157 ods. 1, ods. 2 písm. a) Tr. zák. na tom skutkovom základe tak, ako je to uvedené  vo výrokovej časti tohto uznesenia.

Preskúmaním príslušného spisového materiálu som zistil, že v predmetnej veci sa koná o trestnom čine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Tr. por. t.j. 5 rokov.

Obvinený slobodne a vážne, zrozumiteľne a určito vyhlásil, že spáchal skutok, za ktorý je stíhaný.

Poškodená XXXXX dňa 19.12. 2013 pred uzavretím zmieru na Okresnom súde v Dunajskej Strede v prítomnosti probačného a mediačného úradníka XXXXX vyhlásila, že obvinený jej z titulu odškodnenia nad rámec poistného plnenia zo zákonného zmluvného poistenia, t.j. podľa zákona č. 381/2001 Z.z. o povinnom zmluvnom poistení zodpovednosti za škodu spôsobenú prevádzkou motorového vozidla, vyplatil peňažnú sumu vo výške 1.500,- eur, čím považuje svoje nároky na náhradu škody vo vzťahu k obvinenému v predmetnej veci za plne uspokojené, zároveň vlastnoručne podpísala písomné vyhlásenie s označeným obsahom.

Obvinený dňa 19.12. 2013 poukázal na účet Krajskej prokuratúry Trnava celkovú sumu v o výške 300,- eur , z ktorých 50 % t.j. 150,- eur je určených na všeobecne prospešné účely a to Obecnému úradu Lehnice a 50 %, t.j. 150,- eur štátu  na peňažnú pomoc obetiam trestnej činnosti. 

Označenú sumu možno považovať za primeranú závažnosti spáchaného trestného činu.

Obvinený a poškodená s týmto spôsobom vybavenia veci vyslovili súhlas.

Vzhľadom na povahu a závažnosť spáchaného trestného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery som dospel k záveru, že takýto spôsob rozhodnutia je dostačujúci. 

Preto som rozhodol tak, ako je to uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ján Sklár
prokurátor